Acarnania

Acarnania (Graece Ακαρνανία) est antiqua regio historica Graeciae, usque ad annum 2010 pars pristini nomi Aetoloacarnaniae. Tempore Strabonis ab oriente flumine Acheloo et Aetolorum finibus, a septentrione Ambracico sinu, ab occidente et meridie Ionio mari terminabatur. Praecipuae urbes erant Anactorium et Stratos et Oneiadae. Actium quoque oppidum in Acarnanum litore eratStrabo X.2.1-2 et 7.. Acarnaniae litori subiectae sunt parvae insulae Echinades dictae atque tres maiores Leucas, quae olim cum continenti coniuncta paeninsula fuerat, Cephallenia, Ithaca, Ulixis patria.

 Historica 
Nomen ab Acarnane, Alcmaeonis filio, ductum dicebaturThucydides II.102.. Bello Peloponnesiaco  Acarnanes praecipui socii Atheniensium in ea regione fueruntThucydides II.80-82 et 102. Anno 375 a.C.n. secundae confoederationi maritimae atque Atheniensium societati iterum se iunxeruntCornelius Nepos 2.1. Xenophon V.4.63-64. IG II 96. Diodorus Siculus XV.36.5..  Secundo saeculo a.C.n. Acarnanes Romanorum praepotentium benevolentiam captare solebant, dum solos omnium Graecorum sese iactant  milites adversus Troianos, Romanorum maiores, Agamemnoni olim non praestitisse X.2.25. Stewart Irvin Oost, Roman Policy in Epirus and Acarnania in the Age of the Roman Conquest of Greece, 1954. Recensio critica. Nihilominus post bellum cum Perse illi Acarnanibus insulam Leucadem ademerunt quam utilem ad futura bella sibi fore existimabantTitus Livius 45.31.12.. Tempore imperatorum Romanorum, Achaiae provinciae pars,  Acarnanes multis bellis contriti X.2.23 agriculturae in primis operam dabant inter duas florentes civitates divisi, Nicopolim a septentrione et Patras a meridie.

 Flumen 
Achelous

 Notae 

 Plura legere si cupis 
 Bernardus Bousquet, La Grèce occidentale, interprétation géomorphologique de l'Epire, de l'Acarnanie et des îles ioniennes.  Paris : diffusion libr. H. Champion, 1976. Duo volumina. Recensio critica

Categoria:Regiones Graeciae